tomron87/hebrew-wikipedia-sentences-corpus huggingface dataset:
החבובות היא סדרת טלוויזיה אמריקאית זוכת פרס אמי, בה מככבות דמויות בובות, אשר הופקה על ידי ג'ים הנסון ושודרה בין השנים 1981–1976. בנוסף, הופקו כעשרה סרטי קולנוע בכיכובן של החבובות, בין השנים 1979 ל-2014.
קרמיט הצפרדע מופיע כבובת יד (בובת כפפה) בתוכניות "רחוב סומסום", "החבובות" ועוד.
קרמיט הוא הדמות הידועה ביותר מהחבובות והיא הופעלה ודובבה על ידי ג'ים הנסון עד מותו ב-1990.
בובתו של קרמיט הייתה אחת הפשוטות והצנועות שבחבובות אך עם זאת הייתה אחת החינניות ביותר והאהובה ביותר באופן אישי על הנסון.
דמותו החלה להופיע ברחוב סומסום בשנת 1969 שם הופיעה כעיתונאי המסקר אירועים.
בשנת 1976 החל להופיע גם במופע "החבובות" בתפקיד המנחה הראשי של התיאטרון הבדיוני בו התקיים המופע.
על אף היותו דמות נמוכה וקטנה, קרמיט היה מושא אהבתה של מיס פיגי.
את מיס פיגי דיבב פרנק אוז, והחל מ-2001 החליפו באופן לא רשמי אריק ג'יקובסון.
בראשית ימי שידור הסדרה בישראל, תורגם שמה של מיס פיגי כחזירונת.
מיס פיגי היא חזירה, המשוכנעת כי נועדה להיות כוכבת, ואשר אינה בוחלת באמצעים כדי להשיג את מטרתה.
דמותה הציבורית של מיס פיגי כולה מלאת חן וגינונים נשיים, אך מצבי הרוח שלה משתנים כהרף עין עד כדי מעבר חד לזעם פרוע כאשר היא חושדת כי מעליבים אותה.
קרמיט הצפרדע הוא אחד ממושאי הזעם של מיס פיגי ויעד למהלומות קרטה רבות.
מיס פיגי רואה בקרמיט את אהוב לבה, שולחת אליו נשיקות באוויר ולעיתים חונקת אותו בנשיקות שבהן אינו חפץ.
פוזי הדוב מגלם דמות של דוב שעובד בתור סטנדאפיסט כושל, שלאחר זמן מה, כשהוא מספר בדיחה, הקהל נוהג לזרוק עליו עגבניות והופך ללעג במיוחד אצל סטטלר ווולדורף.
פוזי דובב במקור על ידי פרנק אוז, אם כי בשנים האחרונות של הסדרה הוא דובב על ידי אריק ג'ייקובסון.
פוזי הדוב נועד להיות הדמות הראשית של פרנק אוז אך הפופולריות של מיס פיגי עקפה את זאת של פוזי.
התפקיד הגדול ביותר של פוזי היה בסרט, "חג המולד של החבובות", שם הוא לקח את כל חבריו לחווה של אמו בחג המולד.
גונזו הגדול או בקיצור גונזו, מגלם דמות של יצור מוזר, ככל הנראה חייזר, שעובד בתור פעלולן.
בסדרה, החבובה גונזו הוצג בתור אמן ביצועים ופעלולן נועז והציג את עצמו בשם "גונזו הגדול".
במהלך הסדרה התעסקו רבות במינו של גונזו.
בהחבובות שאל אותו קרמיט:"מה מינך, גונזו?, הוא דומה קצת לתרנגול הודו" וגונזו השיב:" כן, קצת כמו תרנגול הודו אבל לא הרבה".
בסדרה "חבובוטף", מגלה גונזו כוכב לכת עליו נמצאים בני מינו.
רולף הכלב הוא כלב חום מגזע לא מוגדר.
הוא מלוכלך, בעל אף שחור ומעוגל ואוזניים ארוכות.
הוא נוצר ובוצע במקור על ידי ג'ים הנסון.
שמו המלא הוא רולף קמרון סוויזי.
רולף הוא פסנתרן בתיאטרון החבובות.
אף על פי שקרמיט זוכה לעיתים קרובות להיות הסמל של החבובות של הנסון, רולף היה החבובה הראשונה שכיכבה בתוכנית אחרת.
רולף הוא כלב רגוע ושקט.
הוא אוהב מוזיקה קלאסית (בעיקר בטהובן) ומחזות זמר.
רולף הוא אחד מהחבובות שנרגזים לעיתים רחוקות על ידי מהומות בתוכנית, שקורות כמעט בכל תוכנית.
רולף נבנה ב-1962 עבור פרסומת למזון כלבים, שבה הוא הופיע יחד עם בסקרוויל הכלב.
ג'ים הנסון תכנן את רולף ודון סחלין בנה אותו.
סקוטר הוא "הגופר" (אדם הנשלח לסידורים של להקות ומופעים).
הוא בוצע במקור על ידי ריצ'רד האנט, עד למותו בשנת 1992. דודו של סקוטר הוא הבעלים של התיאטרון שדורש מהחבובות דרישות בלתי אפשריות.
צבעו של סקוטר הוא כתום כהה, והוא מרכיב משקפיים.
בסדרת הטלוויזיה, חבובוטף סקוטר מתואר כילד פיקח בעל ידע במחשבים עם אחות תאומה בשם סקיטר.
וולטר הוא דמות בדיונית בזיכיון "החבובות".
וולטר הופיע לראשונה בסרט החבובות, בו הוא מתגלה בתור "המעריץ מספר 1 של החבובות", בסרט הוא גילה שהחבובות איבדו את הפופולריות שלהם, ולכן בעזרתם של גארי ומארי הוא איחד יחד עם קרמיט הצפרדע את כל החבובות.
בהמשך הסרט וולטר גילה שהוא חבובה ובסוף הסרט הוא מצטרף לחבורה המרכזית של החבובות.
מאז הסרט וולטר לקח חלק בפרויקטים נוספים של החבובות.
פפה מלך החסילונים הוא דמות בדיונית מסדרת הטלוויזיה החבובות.
הופעתו הראשונה הייתה בשנת 1996 בליל החבובות.
באותו זמן, הוא שר יחד עם חברו, סימור הפיל, אם כי אף אחד מהשניים לא בורך בכישרון מוזיקלי.
בהמשך פפה נטש את חברו (סימור לא נראה מאז שליל החבובות ירד מהאוויר) והחל לעשות תפקיד סולו החל מהסרט החבובות בחלל, ובהמשך כיום כאחד מכוכבי החבובות העיקרים והבולטים.
הוא משמש לעיתים קרובות את ריזו העכברוש כמיקומו הישן.
הוא כיכב כטוטו בסרט החבובות בארץ עוץ וזה אחד מתפקידיו הבולטים ביותר שהיו לו.
ריזו העכברוש הוא דמות בדיונית מסדרת הטלוויזיה החבובות.
הוא מבוצע עלי ידי סטיב וייטמיר.
ריזו הופיע לראשונה בפרק 418 של הסדרה, כאחד מקבוצות עכברושים שהקיפו את כריסטופר ריב.
לאחר מכן הוא הצטרף באופן קבוע לסדרה.
בסרט תעלול החבובות הגדול, הופיע כנער העובד כשליח בבית מלון מוזנח בלונדון.
הוא הופיע גם בסרט החבובות כובשות את מנהטן בתור מלצר בבית קפה ובתוכנית ליל החבובות.
במזמור חג המולד של החבובות, פיתח ריזו קשר גדול עם גונזו הגדול, מה שהמשיך גם בסרטים החבובות באי המטמון, החבובות בחלל והחבובות בארץ עוץ.
חיה , הוא דמות בדיונית פרימיטיבית ומטורפת שמתופפת בלהקת החשמליות של ד"ר שיניים, הלהקה הבדיונית בסדרת הטלוויזיה החבובות.
הוא אחד החבובות שנוצר במקור על ידי מיכאל ק.
פרנק אוז דיבב אותו מהופעתו הראשונה בסדרה עד הופעתו בסרט החבובות בחלל בשנת 1999, ומהסרט חג המולד של החבובות (2002) מדבב אותו אריק ג'ייקובסון.
בסדרת הטלוויזיה החבובות, התיפוף שלו בוצע על ידי רוני וורל.
חיה הופיע בכל סרטי החבובות, והוא היה החבר היחיד מלהקת החשמליות שהופיע באופן קבוע בסדרת הבת חבובוטף.
בשתי העונות הראשונות של חבובוטף קולו הושמע על ידי האווי מנדל, ובעונות הבאות הושמע קולו על ידי דייב קולייר.
הטבח השוודי הוא דמות מסדרת הטלוויזיה "החבובות" שנוצרה על ידי ג'ים הנסון.
הוא הופעל בעבר על ידי ג'ים הנסון ופרנק אוז וכיום מופעל על ידי ביל ברטה.
דמותו של הטבח השוודי מהווה פרודיה על שפים בתוכניות בישול.
הוא חובש כובע טבחים ובעל גבות עבות שמסתירות את עיניו.
הטבח השוודי מבשל תוך כדי שירה בג'יבריש ומשליך כלי מטבח שונים לכל עבר.
מילות השיר משתנות מעט מפרק לפרק אך הוא תמיד מסיים את שירו במשפט: "בורק, בורק, בורק".
בשנת 2010 נצפה הטבח השוודי עונד טבעת, דבר המרמז על כך שהוא נשוי.
סטטלר ווולדורף הם דמויות בדיוניות – זוג קשישים זעפנים שהופיעו בסדרת הטלוויזיה החבובות, כשהם מעירים הערות ציניות כלפי שאר המשתתפים ממושביהם ביציע.
השניים מופיעים בשיר הפתיחה של המופע בדיאלוג בו הם תוהים מדוע הם תמיד באים לתוכנית ומדמים את הצורך לצפות בו לעינוי.
הצמד הופיע כמעט בכל פרק של הסדרה.
בסדרת ההמשך Muppets Tonight, שהתבססה על תוכנית טלוויזיה ולא על הופעה באולם, הם הופיעו כשהם צופים בתוכנית בטלוויזיה בבית אבות, כאשר הם ממשיכים במנהגם להעיר הערות ציניות לעבר המסך.
הם זכו לפופולריות רבה מהמעריצים וזו הביאה לתוכנית אינטרנט בכיכובם ב-2005 שהופיעה במשך שנה בשם "סטטלר ווולדורף מהמרפסת" ומציגה את סטטלר ווולדורף צופים בסרטי קולנוע חדשים, לועגים להם בצורה קיצונית והומוריסטית ומעריכים אותם לטובה או לרעה.
סטטלר ווולדורף נקראים על שמם של שני מלונות מפוארים בניו יורק - סטטלר ווולדורף-אסטוריה.
אשתו של וולדורף, אסטוריה, היא אחותו של סטטלר (והופיעה בסדרה כבובה של סטטלר לבושה בגדי נשים), ועל כן השניים הם למעשה גיסים.
הארי המטורף הוא דמות בדיונית מהחבובות עם קיבעון ניפוץ.
את הדמות דיבב לרוב ג'רי נלסון.
להארי המטורף יש שיער שחור מוזנח, סנטר פרוע וזקן עבות.
בתחילת העונה הראשונה, הוא ניגן במשולש בתזמורת החבובות.
בדרך כלל הוא נשא עמו ידית כדי להפעיל חומר נפץ מוסתר, לעיתים קרובות למורת רוחם של קורבנותיו.
הארי המטורף הופיע בפינה קבועה בשתי העונות הראשונות של התוכנית, לאחר מכן הפינה נגנזה יחד עם הארי.
בשנת 2009 הופיע בווידאו קליפ של החבובות "Bohemian Rhapsody" המהווה פרודיה לשיר המקורי של להקת קווין.
בשנת 2011 הופיע בטריילר של הסרט החבובות ובסרט עצמו.
ד"ר שיניים הוא דמות בדיונית מסדרת הטלוויזיה החבובות.
ד"ר שיניים הוא נגן כלי מקלדת, בעל קול צווחני ומנהיג להקת החשמליות.
הוא תמיד מופיע עם זקן מוזנח, אפוד פרווה, חולצת פסים וכובע רעוע על ראשו.
הוא בעל זרועות ארוכות על מנת להפעיל את כלי המקלדת.
שורות הפתיחה שלו בסרט החבובות - הסרט היו: "שיני זהב וגוונים זהובים, מוזמנים בנוכחותי".
במקור, ג'ים הנסון דיבב אותו, והוא מבוסס על ידי המוזיקאי ד"ר ג'ון.
ד"ר שיניים שר רק בעונה הראשונה והשנייה, לפני שרולף הכלב הפך להיות פסנתרן קבוע בתוכנית.
ד"ר שיניים הופיע ברוב סרטי החבובות.
בשנת 2011 הוא הופיע בסרט החבובות, והיה אחת מהדמויות הראשיות בסרט.
סרג'נט פלויד פפר או פלויד פפר, או רק פלויד , הוא דמות בדיונית מתוכנית הטלוויזיה החבובות.
פלויד פפר הוא נגן הבס בלהקת החשמליות של ד"ר שיניים.
הוא בחור רגוע, עם גוף ורוד ושיער כתום ארוך.
שמו בא משמו של האלבום המפורסם של הביטלס, Sgt.
הוא בדרך כלל חובש כובע צבאי ירוק וחליפה צבעונית שקשור גם לשמה של הדמות בגלל שבסרג'נט פפר הביטלס לובשים בגדים אלו.
הוא מנגן בבס בידו השמאלית, כמו פול מקרטני (שקשור לשמה של הדמות).
את הדמות דיבב ג'רי נלסון עד 2004. בשלב זה, פרש נלסון מלבצע את רוב גיבוריו, מסיבות בריאותיות, וג'ון קנדי המשיך לדבבו החל מהחבובות בארץ עוץ.
פלויד הוא החבר הציני ביותר של הלהקה ואולי גם מכל החבובות, בכמה פרקים, הוא ציין כי חבריו מהחבובות מבצעים תעלולים מאחורי הקלעים שהוקדשו בהנאה רבה ושלא מגיע לצחוק עליהם.
ג'ניס היא גיטריסטית בלהקת החשמליות של ד"ר שיניים.
היא בעלת שיער בלונדיני, גבות ושפתיים גדולות, ובדרך כלל היא חובשת כובע אדום עם אבן חן בצבע טורקיז ונוצה.
היא אמנם באופן שגרתי שרה בלהקה, אך רק פעמים ספורות בתוכנית היא הייתה הסולנית.
היא גם השתתפה במערכונים מעת לעת.
ג'ניס ניגנה בלהקה בגיטרה מובילה, תוך שהיא מנגנת ביד שמאל.
הגיטרה האהובה עליה היא גיבסון לס פול בצבע שחור-אדמדם.
ג'ניס הייתה חברה של זוט בעונה הראשונה, אבל שודכה לסרג'נט פלויד פפר בתחילת העונה השנייה.
ג'ניס דובבה בעונה הראשונה על ידי המדבבת ארן אוזקר, ולאחר מכן דיבב אותה ריצ'רד האנט, עד מותו בשנת 1992. הסיבה שגבר דיבב את דמותה לאחר עזיבתה של אוזקר היא חוסר בנשים בצוות המדבבים.
לאחר מותו של האנט, בסרט "חג המולד של החבובות" היא דובבה ידי בריאן הנסון.
בסרט "החבובות בארץ עוץ", היא דובבה על ידי טיילר באנצ'.
האחרון שדיבב אותה היה דודו רודמן.
רודמן קיבל במשך הזמן גם את סקוטר, וכך הוסיף שתי דמויות של ריצ'רד האנט לדמויותיו בחבובות.
מאט ווגל דיבב את קולותיהם במשחקי הווידאו של החבובות.
בסדרה של החבובות ג'ניס הייתה מושא אהבתו של סם העיט, שניסה בסדרה לחזר אחריה.
ג'ניס היא חברת להקת החשמליות היחידה, מלבד חיה שהשתתפה בסדרת הבת חבובוטף.
בתוכנית זו היא דובבה על ידי דייב קולייר שדיבב גם את חיה, ד"ר בונזן ובין הארנב.
זוט הוא נגן סקסופון, קירח ומרכיב משקפיים כהות וחובש כובע.
צבע גופו ירוק (לפעמים כחול).
זוט הוא בדרך כלל בחור רגוע ושלו.
הוא נקרא על שם נגן הסקסופון האמריקאי, זוט סימס והיוצרת והמעצבת שלו היא בוני אריקסון.
מודל החיקוי שלו הוא אמן הג'אז הלטיני גאטו ברביירי, והמדבב שלו הוא דייב גולז.
הוא נתפס כמוזיקאי מדוכא כבן חמישים שעבר זמנו, אבל כאשר התפקיד הוטל על המדבב גולז, הוא לא ידע כיצד לבצע סוג זה של אופי.
לכן הוא יצר את אופיו בעיקר דרך נגינתו ולא על ידי דיבור.
זוט דיבר הרבה יותר בעונה הראשונה, שם הוא נראה לעיתים קרובות רוקד עם ג'ניס במערכוני הריקודים.
גולז הצהיר כי הוא ניסה לגרום לכך שמותו של זוט תשפיע על דמויות אחרות וביניהם בעיקר על פלויד.
השחקן המדבב של פלויד, ג'רי נלסון, לא ביצע את התפקיד במשרה מלאה בעונה הראשונה, מה שמסביר את העובדה שלזוט בעונה הראשונה היו יותר דיאלוגים.
בסרט חג המולד של החבובות: מכתבים לסנטה, זוט גילה כי הוא יהודי שחוגג את חג החנוכה.
שפתיים הוא חבר בלהקת החשמליות, שהצטרף אליה בפרקים האחרונים של הסדרה כנגן חצוצרה.
יש לו תסרוקת אפרו צהובה וזקנקן.
הופעותיו בתוכנית היו מעטות מאוד, וכשעשה זאת בפרקים או בסרטים מאוחרים יותר, הוא כמעט לא עשה מאומה פרט מלנגן בחצוצרה.
שפתיים נוצר בעיקר כדי שלמדבב שלו, וייטמיר, תהיה דמות שמנגנת בלהקת החשמליות.
הדמות של שפתיים אינה מפותחת, ככל הנראה בשל חוסר הביטחון של וייטמיר בגילום דמותו של שפתיים.
וייטמיר היה מפעיל בובות לא מנוסה, והוא רצה שקולו של שפתיים יהיה כקולו של לואי ארמסטרונג, אך חשש לפגוע באפרו-אמריקאים.
אחרי הסרט "חג המולד של החבובות", שפתיים לא השתתף בסרטים במשך מספר שנים, והוא שב והשתתף בסרט החבובות שיצא לאקרנים בשנת 2011.
ד"ר בונזן האנידו הוא דמות בדיונית מסדרת הטלוויזיה החבובות, ומדבב אותו דייב גולז.
הוא קירח, ממושקף, ומשתתף בקטעי המדע מעת לעת.
אין לו עיניים, וזה מקנה לו מראה של פרופסור מפוזר.
הוא נקרא על שמו של רוברט בונזן, המדען שהמציא את מבער הבונזן, ושם משפחתו נגזר משמו של המלון הצהוב , שדומה לצורת ראשו.
ד"ר בונזן קיבל את תואר הדוקטורט מאוניברסיטת קרנגי מלונהד (שילוב של ראש-מלון ואוניברסיטת קרנגי מלון).
הניסויים שלו בדרך כלל גורמים נזק רב לעוזרו, ביקר.
בונזן עבד לבדו בעונה הראשונה של התוכנית, אך החל מהעונה השנייה, ביקר חסר המזל תמיד איתו.
כמה מהמצאותיו שנוצרו ונבדקו כללו: מהדקי נייר אכילים, גלאי גורילות, תכשיר להצמחת שיער, מחדד בננות, רובוט פוליטיקאי ואף מחמם-אף חשמלי.
בתגובה לניסיון האלכימי להפוך חומר לזהב, בונזן יצר מכשיר שהופך זהב לגבינת קוטג'.
ביקר הוא דמות בדיונית מסדרת הטלוויזיה החבובות.
הוא ביישן, וסובל רבות מהיותו עוזר של ד"ר בונזן.
פירוש השם "ביקר" באנגלית הוא כוס כימית, שהיא כלי המשמש לערבוב, לאידוי, לחימום ולמדידת נוזלים.
במהלך העונה הראשונה של התוכנית, ד"ר בונזן הציג את סצנות המעבדות לבדו; ביקר נוסף בעונה השנייה כעוזרו במעבדה.
ביקר הוא בעל עיניים גדולות, גשר בפה ורעמת שיער אדומה.
במקור הוא דובב על ידי ריצ'רט האנט עד מותו ב-1992, ולאחר מותו הוא דובב על ידי סטיב וייטמיר.
ביקר הוא מגנט של חוסר מזל: הופעותיו בדרך כלל מסתיימות בפיצוצו, בהתחשמלותו, באכילתו על ידי מפלצות ענקיות, או איבוד חלקים מגופו.
ביקר בדרך כלל מתקשר בעצבים שלו, ובציוצים גבוהים כמו "מי-מי-מי".
אנדי ורנדי החזירים הם האחיינים הצעירים והטיפשים של מיס פיגי.
בהופעתם הראשונה בתיאטרון החבובות הקלאסי, אנדי ורנדי החזירים, יחד עם "אחותם" סנדי (בגילומה של מיס פיגי), כיכבו בגרסה של הסיפור "שלושה חזירונים קטנים".
בנוסף, אנדי ורנדי הופיעו גם בקטעים אחרים של תיאטרון החבובות הקלאסי.
בהפקה זו, את אנדי דיבב בריאן הנסון, אך בהופעותיו האחרות הוא דובב על ידי סטיב וייטמיר.
רנדי תמיד דובב על ידי דייב גולז.
בליל החבובות, הדמויות אנדי ורנדי הופיעו עם בובות שונות מהמוכרות.
אף על פי שהם נשכרו כעוזרי הפקה, בעטיו של חוסר מיומנותם הם מביאים יותר נזק לתוכנית מאשר תועלת.
כאשר הם מתמודדים עם משימה כלשהי, אנדי ורנדי קוראים יחדיו, "העבודה הזאת קשה מדי!".
בנוסף ל"עבודה" מאחורי הקלעים, אנדי ורנדי הוצגו בסצנות חוזרות.
אנדי ורנדי הופיעו גם במשחקי הווידאו של החבובות.
סם העיט הוא דמות בסדרה.
השם "סם" נגזר כנראה מן הדוד סם.
עיטם לבן-ראש מופיע בסמל ארצות הברית.
הרוח הפטריוטית של סם מבדילה אותו מיתר דמויות החבובות.
בגלל זה, זה החבובות הם בדיחה חוזרת, ובסרטי החבובות, הפטריוטיות שלו מוצגות כלפי ארצות הברית.
סם בדרך כלל מוחה כנגד בידור ברמה נמוכה, והוא טוען, בדומה לסטטלר ווולדורף, שלעולם לא ניתן כבוד בתוכנית, ושהיא בדרך כלל לא הצלחה ממשית.
בסדרה של החבובות ניסה לחזר אחרי ג'ניס.
בין הארנב הוא דמות בדיונית בסדרת הטלוויזיה החבובות.
הופעתו הראשונה הייתה בסרט הטלוויזיה "פיקניק הארנבים".
לאחר מכן הוא צורף לתוכנית.
בחבובוטף, מדבב אותו דייב קולייר, שלקח על עצמו את כל התפקידים של האווי מנדל (למעט סקיטר, אשר אותו לקח פרנק ולקר 1985–1990).
לדברי בריאן הנסון, הוא אינו פופולרי ואהוב בקרב החבובות :"בתוך חבורת החבובות, אנחנו אוהבים לשנוא את בין הארנב."
פו-פו היא כלבה בדיונית בסדרת הטלוויזיה החבובות.
היא פודל לבן שבבעלות הדיווה מיס פיגי.
מיס פיגי מאוד עדינה אליה, היא אפילו מדברת אליה כמו לתינוקת.
בפרק הראשון של ליל החבובות, מיס פיגי קינאה במישל פייפר ומקבלת את פו-פו בסוף הפרק.
לאחר מכן, פייפר שלחה את חיה כדי שיטרוף את הכלב.
סטיב וייטמיר עשה את קולות הנביחה הגבוהות של פו-פו.
ובסדרת החבובות, פו-פו היה בגילומו של אחד מהחבובות.
ארנב הפלדה הוא דמות בדיונית בסדרת הטלוויזיה החבובות.
הוא ארנב רובוט שהופיע במספר פרקים.
הוא נמשך לגזרים מגנטיים שהומצאו על ידי ד"ר בונזן וביקר.
כאשר נוצרו בובות וצעצועים של החבובות ב-2002, ארנב הפלדה בא יחד עם ד"ר בונזן, אך זוהה בטעות בתור "רובוט ארנב".
החבובות – הסרט הוא סרט קולנוע קומי-מוזיקלי הראשון של החבובות.
הסרט יצא לאקרנים ב-1979 על ידי ג'ים הנסון.
תחילת הסרט היא סיפור בתוך סיפור, בו קרמיט הצפרדע וחבריו החבובות נמצאים בתוך אולם הקרנה שם הם רואים את "החבובות – הסרט".
הסרט עצמו מתחיל כאשר קרמיט מתרענן בביצה בפלורידה ושר את השיר "קשר הקשת" (שהיה מועמד לפרס אוסקר) כשהוא מנגן על בנג'ו.
עד שלפתע מגיע סוכן מהוליווד (דום דה-לואיז) ומספר לקרמיט שהוא יכול לעבור להוליווד ולהיות כוכב, בהתחלה קרמיט מתלבט, אבל אחר כך הוא החליט לנסוע בהוליווד כדי להיות כוכב.
קרמיט התחיל את דרכו בנסיעה באופניים, ובערב שנכנס למסעדה בשם "אל סליזו" הוא פוגש שם את פוזי הדוב שמככב שם בתור קומיקאי כושל, כאשר פוזי הובס על ידי הקהל, קרמיט קפץ על הבמה והתחיל לרקוד עם פוזי.
אחרי שפוזי סידר את הקהל, קרמיט התיידד איתו ושכנע אותו להצטרף להוליווד יחד איתו ופוזי הסכים בחיוב.
קרמיט ופוזי יצאו לדרכם עם מכונית הסטודיבייקר של פוזי.
בדרך קרמיט ופוזי נתקלו בדוק הופר, מנהל מסעדות מזון מהיר, ובעוזרו מקס.
דוק הציע לקרמיט להיות הקמע של המסעדות שלו (אשר מגישים שם רגלי צפרדע) אך קרמיט סירב והוא המשיך בדרכו יחד עם פוזי.
בדרך הם עוצרים בכנסייה ופוגשים שם את הלהקה החשמלית ואת סקוטר שם הם נותנים ללהקה את התסריט, ובתמורה הם הופכים את המכונית של פוזי ליותר צבעונית.
קרמיט ופוזי נפרדים מהלהקה ומסקוטר וממשיכים בדרכם להוליווד, לפתע הם פוגשים את דוק הופר שמציע לקרמיט שוב להיות הקמע של המסעדות שלו וקרמיט שוב סירב ויצא לדרך עם פוזי.
לפתע הם רואים את גונזו וקמילה במשאית ודורסים אותם בטעות, וכך הם נפגשו.
גונזו אמר להם שהוא מתכנן לנסוע לבומביי בהודו כדי להיות כוכב קולנוע, אבל פוזי מסביר לו שהוא וקרמיט נוסעים להוליווד וגונזו מסכים להצטרף.
כשהם הגיעו למגרש המכוניות של "מוני המשוגע", קרמיט הציע להחליף את שתי המכוניות, שהתנגשו זו בזו, למכונית גדולה יותר שם הם פוגשים את מוני ואת סוויטמס המפלצת.
הם לבסוף קנו מכונית גדולה וקרמיט הציע לסוויטמס להצטרף אליהם, סוויטמס ברח וקרמיט וחבריו יצאו לדרכם.
אולם סוויטמס עקב אחריהם ברצון לנסוע איתם.
קרמיט וחבריו הגיעו ליריד, שם הם פוגשים את מיס פיגי, שזכתה בתחרות יופי, מיס פיגי התאהבה בקרמיט ורצתה לבוא איתם, קרמיט נענה ברצון וכל החבורה הסתובבה ביריד.
פוזי קנה גלידה לו ולקרמיט וגונזו קנה לקמילה את כל הבלונים.
כשפוזי נתן גלידה לקרמיט, פיגי הגיעה עם מזוודה וקרמיט נאלץ לקחת גם אותה להוליווד, לפתע גונזו עף למעלה כשהוא החזיק את כל הבלונים על ידו.
החבורה עמדה להצילו והצליחה בעזרתו של דוק הופר שירה בבלונים.
כשהגיעו למכונית מיס פיגי רצתה לצאת עם קרמיט לארוחה רומנטית.
במסעדה מיס פיגי הלכה לרגע, וקרמיט פגש את הכלב רולף שמנגן בפסנתר יחד הם משוחחים זה עם זה, לפתע קרמיט קיבל שיחת טלפון שאומרת שמיס פיגי נחטפה ושהיא תיהרג אם הוא לא יסגיר את עצמו.
קרמיט פגש את דוק הופר יחד עם מדען מטורף אשר עומד להפוך את קרמיט לזומבי, למרבה המזל, פיגי ניצלה, חיסלה את הפושעים והצילה את קרמיט ברגע האחרון.
לאחר מכן היא הלכה לשלום.
באמצע הסרט נפסק עקב בעיה בהסרטה ולאחר שהמסרטה תוקנה, הסרט המשיך.
קרמיט והחבורה ממשיכים בדרכם ופוגשים את מיס פיגי בשנית אשר החליטה להצטרף אליהם לנסיעה, לפתע המכונית נעצרה והחבורה נתקעה במדבר.
קרמיט היה נורא עצוב והתחרט על מה שהוא עשה, אבל ההוא השני שלו אמר שהוא עשה את הדבר הנכון שהוא צירף אותם כי הם האמינו בחלום.
פתאום הגיעו סקוטר והלהקה החשמלית והצטרפו אליהם לנסיעה עם האוטובוס שלהם, כל החבורה שמחה ושרה בדרך להוליווד.
לפתע מגיע מקס, העוזר של דוק, בדמות שוטר ואמר שדוק הופר הביא קוטל צפרדעים אם לא יסכים לעבוד בשבילו, קרמיט לא נכנע והחליט לעצור בעיר רפאים ישנה כנקודת ההכרעה.
שם הם פוגשים את בנסן וביקר אשר מראים לקרמיט ולחבריו כל מיני המצאות.
לפתע דוק הופר הגיע וקרמיט הסביר לו שיש לו חלום, לככב בהוליווד, ושדוק לא היה רוצה להרוג אותו.
אך דוק לא הקשיב וניסה להרוג אותו, למרבה המזל קרמיט וחבריו ניצלו כאשר חיה גדל לממדים עצומים בזכות השזיף של בנסן וביקר ודוק ואנשיו ברחו.
כאשר קרמיט וחבריו הגיעו להוליווד, המזכירה לא הכניסה אותם בגלל שהיא אלרגית לחיות, אולם אחרי שניסו לשכנעה בכוח, היא הכניסה אותם למנהל בשם "לו לורד" (על שם המפיק "לורד לו גרייד"), שם הוא החתים אותם על חוזה של עושר ופרסום וקרמיט וחבריו שמחו וצהלו.
באולפן, קרמיט שר את השיר "קשר הקשת" יחד עם כל חבריו עד שגונזו מפיל את כל התפאורה והקשת האירה את כל החבובות והן שרות את שיר הסיום יחד עם המון חבובות נוספות מכל מיני סדרות כגון: "החבובות", "רחוב סומסום", סאטרדיי נייט לייב (ארץ הגורגים) וכו'.
הסרט מסתיים כאשר סוויטמס מגיע לאולם ההקרנה בהפתעה והחבובות מדברות על החוויות מהסרט.
צ'ארלס דרנינג – דוק הופר
סקוט ווקר – סנייק ווקר
ג'ים הנסון – קרמיט הצפרדע, רולף הכלב, ד"ר שיניים, וולדורף והטבח השוודי
פרנק אוז – מיס פיגי, פוזי הדוב, חיה וסם העיט
ג'רי נלסון – פלויד פפר, הארי המטורף, רובין הצפרדע, לו זילנד וקמילה התרנגולת
ריצ'רד האנט – סקוטר, סטטלר, ג'ניס, סוויטמס וביקר
דייב גולז – גונזו הגדול וד"ר בנזן האנידו
קרול ספיני – ביג בירד
דום דה-לואיז – ברני הסוכן
מילטון ברל – מוני המשוגע
ג'יימס קובורן – בעל הבית של "קפה אל-סליזו"
מדלן קאהן – לקוחה ב"קפה אל-סליזו"
טלי סוואלס – האיש הקשוח ב"קפה אל-סליזו"
קרול קיין – "בעלמא", חברה של הקשוח, ב"קפה אל-סליזו"
פול ויליאמס – פסנתרן ב"קפה אל-סליזו"
פרנק אוז – אופנוען שזורק את פוזי
אליוט גולד – המנחה, שמכריז על זכייתה של מיס פיגי בתחרות יופי
בוב הופ – מוכר גלידה
ריצ'רד פריור – מוכר בלונים
סטיב מרטין – מלצר חצוף
מל ברוקס – דוקטור מקס קרסמן
קלוריס ליצ'מן – מזכירתו של לו לורד
אורסון ולס – "Lew Lord".
את השירים בסרט כתבו קנת' אשר ופול ויליאמס, בהקשר להלחנת המוזיקה, ויליאמס אמר: "ג'ים הנסון נתן לך יותר חופש [יצירה] יותר מכל אחד אחר שעבדתי איתו כל חיי.
אני שואל, 'אתה רוצה לשמוע את השירים כמו שכתבנו אותם?' הוא עונה, 'לא.
אני יודע שאני אאהוב אותם.' אתה לא מקבל את כזה חופש בפרויקט בימינו."
החבובות כובשות את מנהטן הוא סרט קולנוע קומי-מוזיקלי.
זהו סרטם השלישי של החבובות, שהיה באורך מלא והסרט האחרון בו השתתף ג'ים הנסון, לפני מותו.
הסרט צולם בניו יורק בקיץ 1983 ויצא לאקרנים בשנת 1984 על ידי סרטי טריסטאר וחברת ג'ים הנסון.
הסרט הציג לראשונה את החבובוטף.
בפתיחת הסרט, קרמיט הצפרדע, מיס פיגי וחבריהם הם בוגרי קולג', יחד הם מעלים מחזמר בשם "מנגינות מנהטן".
בקמפוס, קרמיט מאמין שמשהו חסר בתסריט של המחזמר, אולם חבריו רצו להביא את המחזמר לברודוויי, ופיגי קיוותה שיהיה להם מספיק כסף כדי שהיא וקרמיט יוכלו להתחתן, לבסוף קרמיט הסכים, וכל החבורה נסעה לניו יורק.
ראשית הם הולכים למפיק מרטין פרייס (דבני קולמן) שרוצה תשלום עברו המופע שלהם, לפתע מזכירתו באה עם שני שוטרים ואישה זקנה אשר טענה שהוא נוכל בשם מורי פלוצקי.
פלוצקי ניסה להשתמש בקמילה וגונזו בתור פתיונות אולם לבסוף נתפס הודות לחיה.
החבובות ניסו להביא את המופע שלהם בחברות הפקה שונות, אך ללא הצלחה.
אחרי כמה חודשים, כשהחבורה נשארה ללא כסף, הם הבינו שעליהם להתפצל ולעבוד ברחבי ארצות הברית.
סקוטר ניהל בית קולנוע ענק בקליבלנד, אוהיו, שם הוא פגש את הטבח השוודי כמוכר פופקורן ואת לו זילנד כצופה סרטים קבוע.
פוזי הדוב ישן במערה עם הדובים ביערות מיין, וד"ר שן והלהקה החשמלית היו בפיטסבורג.
קרמיט נשאר בניו יורק כדי לעבוד על התסריט ומוצא עבודה במסעדה, שם הוא מתיידד עם מנהל המסעדה פיט (לואיס זוריץ) ועם ביתו ג'ני (ג'וליאנה דונלד), מלצרית אשר רוצה להיות מעצבת אופנה.
כמו כן עובד במסעדה ריזו העכברוש אשר הביא איתו עכברושים נוספים לעבודה טאטואי, מאסטרסון, צ'סטר ויולנדה.
מאוחר בלילה, קרמיט עלה על גבעת בניין אמפייר סטייט וצעק שהוא וחבריו עוד יהיו בקרוב בברודוויי, אולם הוא לא ידע שגם מיס פיגי נמצאת בניו יורק.
קרמיט וריזו ניסו למצוא דרך לקדם את המופע של קרמיט.
אולם לייזה מינלי נכנסה ושאלה את המלצר למה תמונתה הוחלפה בתמונה של צפרדע, לפתע העכברושים, ששיתפו פעולה עם קרמיט, היו רעבים ועלו לשולחן, זה גרם לסועדים להיבהל והמלצר, שגילה את תמונתה של לייזה מינלי מתחת לשולחן, העיף את קרמיט ואת העכברושים מהמסעדה.
בסנטרל פארק, קרמיט שקל לוותר אולם ג'ני עודדה אותו והוציאה את קרמיט יחד איתה לסיבוב ריצה.
מיס פיגי, שריגלה אחריהם, קינאה בחברותם של קרמיט וג'ני, לפתע גנב ארנקים הגיע וחוטף מפיגי את ארנקה.
פיגי שאלה רולרבליידס מסקייטר (גרגורי היינץ) ורדפה אחרי הגנב.
מיס פיגי תפסה את הגנב והשוטר עצר אותו, לפתע קרמיט וג'ני ראו אותה, קרמיט ופיגי רבו ביניהם כי קרמיט גילה שמיס פיגי ריגלה אחריו מאחורי גבו, לאחר מכן קרמיט ופיגי משלימים בזכותו של הסקייטר שביקש חזרה את הרולרבליידס שלו.
כשנסעו במרכבה פיגי דמיינה אותה ואת קרמיט כשהיו תינוקות.
כשהגיעו למסעדה, מיס פיגי קיבלה עבודה בתור מלצרית, בינתיים קרמיט קרא מכתבים נוספים מחבריו בזמן שהעכברושים טיפלו בלקוחה (ברוק שילדס).
במכתבים שקרמיט קרא, גונזו וקמילה הצטרפו לקרקס ימי במישיגן, ועשו טריק שלא ממש הצליח, ורולף עובד בכלביה, שם מר סקפינגטון (ג'יימס קוקו) משאיר את כלבו לסוף שבוע.
מכתב נוסף שקרמיט קיבל אמר שברנרד קרופורד, מפיק בברודוויי, התעניין במופע שלו.
במשרד, קרמיט פגש את רוני קרופורד (לוני רייס) אשר רצה להפיק את "מנגינות מנהטן" כדי להוכיח את עצמו לאביו, ברנרד (ארט קרני).
קרמיט אשר נרגש שהצליח להביא את המופע שלו ומרוב התרגשות הוא עבר את הכביש באור אדום מבלי לשים לב עד שנדרס על ידי מכונית.
במסעדה, פיגי הייתה מודאגת, לפתע רוני הגיע למסעדה והוא סיפר לפיגי, ג'ני ופיט על המופע.
פיט כתב מכתבים לחבריו של קרמיט על מנת להחזירם, פוזי בא עם הדובים, גונזו עם התרנגולות, רולף עם הכלבים, סקוטר עם הטבח השוודי ולו זילנד והלהקה החשמלית עם ביוגרד, בנזן וביקר.
בינתיים בבית החולים, קרמיט התעורר ולא זכר דבר, לאחר כמה בדיקות, הרופאה שלו (לינדה לווין) הציעה לו להתחיל חיים חדשים בשבילו.
בתור "פיל" קרמיט מצא עבודה חדשה במרכז שיווק עם שלושה עובדים צפרדעים נוספים ביל, גיל וג'יל.
כאשר חבריו של קרמיט מחפשים אותו ברחבי העיר ללא הצלחה.
הבכורה עמדה להיות הערב והחבורה התייאשה מהחיפושים, לפתע קרמיט הגיע עם חבריו לשיווק, וניגן בכוסו את השיר המרכזי מהמופע "אנחנו שוב יחד", רוני, ג'ני והחבורה מצאו את קרמיט ונדהמו לגלות שקרמיט לא זוכר דבר, אולם אחר שלעג לפיגי על הנישואין בתיאטרון, פיגי הרביצה לו והזיכרון של קרמיט חזר.
בבכורה, קרמיט הבין שמה שחסר בתסריט היו "עוד צפרדעים וכלבים ודובים וכל מיני", וצירף למחזמר את כל החברים, שהחבורה של קרמיט הביאה מרחבי הארץ.
עם שחקנים רבים והתלבושות של ג'ני, המחזמר הייתה הצלחה גדולה.
ובליל הבכורה החליפה פיגי את תפקידו של גונזו לנזיר אמיתי (סריל ג'נקינס) אשר מופיע בסצנת החתונה אשר נמצאו שם כל מיני חבובות, כולל חבובות מרחוב סומסום ודוד מאט המטייל מפראגל רוק, כשקרמיט אמר "מסכים" הקהל הריע וקרמיט ופיגי התחתנו.
לואיס זוריץ - פיט, בעל בית קפה
ג'וליאנה דונלד - ג'ני, בתו של פיט אשר עובדת כמלצרית ולומדת אופנה
לוני פרייס - רוני קרופורד, בנו של ברנרד ומפיק בברודוויי
גייטס מק'פאדן - ננסי, מזכירתו של מרטין פרייס/מורי פלוצקי
גרהאם בראון - מר וורייטון
ג'ים הנסון - קרמיט הצפרדע, רולף הכלב, ד"ר שיניים, וולדורף, הטבח השוודי, מגיש החדשות, קרמיט התינוק, רולף התינוק ואריק
פרנק אוז - מיס פיגי, פוזי הדוב, חיה, סם העיט, פיגי התינוקת, פוזי התינוק, בנץ ועוגיפלצת
ג'רי נלסון - פלויד פפר, הארי המטורף, לו זילנד, קמילה התרנגולת, פופס ודוב
ריצ'רד האנט - סקוטר, סטטלר, ג'ניס, סוויטמס, ביקר, סקוטר התינוק ודוב
דייב גולז - גונזו הגדול, ד"ר בנזן האנידו, זוט, בורגארד, צ'סטר העכברוש, ביל הצפרדע, פינגווין, ג'ים הכלב וגונזו התינוק
סטיב וייטמיר - ריזו העכברוש, גיל הצפרדע ודוב
ברוס אדוארד הול - מאסטרסון העכברוש ובת' הדובה
קת'רין מולן - ג'יל הצפרדע
קרן פרל - יולנדה העכברוש ופרנק הכלב
בריאן מוהל - טאטואי העכברוש
פרנסס ברגן - מזכירתו של מר ויינסופ
ארט קרני - ברנרד קרופורד, מפיק ידוע בברודוויי ואביו של רוני
ג'יימס קוקו - מר סקפינגטון
דבני קולמן - מרטין פרייס/מורי פלוצקי, מתחזה למפיק ידוע
אליוט גולד - שוטר בפתח בית הקפה של פיט
גרגורי היינס - מחליק על גלגיליות
ראש העיר אד קוץ' - עצמו
ג'ון לנדיס - לאונרד ויינסופ, מפיק ידוע
לינדה לאבין - הרופאה של קרמיט
דייוויד לייזר - לקוח במסעדת "סארדי"
ברוק שילדס - לקוחה בבית הקפה של פיט
החבובות בארץ עוץ הוא סרט טלוויזיה מוזיקלי בהשתתפותן של החבובות והזמרת אשנטי.
הסרט בוים על ידי קירק טאצ'ר והופק על ידי ביל ברטה.
הסרט עוקב אחרי נערה צעירה בשם דורותי גייל אשר חולמת להיות זמרת, אבל לא יכלה להגשים את חלומה, אחרי שנקלעה לסופת טורנדו עם חסילון המחמד שלה טוטו, היא יוצאת אל המסע אל הקוסם מארץ עוץ, האיש שמאמין שהיא וכל האזרחים יאמינו בעצמם כדי להגשים את חלומותיהם.
הסרט הופק על ידי חברת ג'ים הנסון מספטמבר עד פברואר 2004 והוקרן בטלוויזיה האמריקאית ב-ABC במאי 2005.
דורותי גייל (אשנטי) היא נערה צעירה שגרה בפארק הקרונועים בקנזס.
הייתה לה משאלה לעזוב את קנזס ולהפוך לזמרת מפורסמת, אולם היא עובדת במסעדה של דוד הנרי ודודה אם והחלום שלה הרחיק לכת.
לפתע היא שמעה שקרמיט הצפרדע והחבובות מחפשים זמרת בשביל תוכנית טלוויזיה בכיכובם.
דודה אם סירבה אולם דוד הנרי תמך בחלום שלה ודורותי שמחה, כשהגיעה לאודישן היה מאוחר אז היא נתנה לקרמיט דיסק עם שיר שלה.
כשחזרה הביתה סירנות הטורנדו רעשו באזור של משפחתה.
כאשר דוד הנרי ודודה אם רצו למקום מבטחים, דורותי מיהרה לבית כדי לקחת את טוטו, סרטן המחמד שלה.
אולם היא לא הספיקה לצאת מהבית והטורנדו סחף אותה ואת טוטו לארץ מוזרה.
כאשר היא נחתה היא הופתעה לשמוע את טוטו (פפה) מדבר, והבינה שהיא כבר לא בקנזס.
דורותי וטוטו הבינו שהם נמצאים בארץ המוצ'קינים, עיר קטנה בארץ עוץ.
אחרי שהבינה את מצבם של אנשי העיר, המוצ'קינים, היא לומדת שהמנהיג, הקוסם מארץ עוץ, יוכל להגשים את חלומה להיות זמרת.
היא פוגשת את הקוסמת הטובה מהצפון (מיס פיגי), אשר נותנת לה נעלי זכוכית מהמכשפה הרעה מהמזרח, אחותה של הקוסמת מהצפון אשר נהרגה מהקרונוע שנחת עליה.
מיד לאחר כן דורותי יצאה למסע עם טוטו דרך האבנים הצהובות כדי לפגוש את הקוסם מארץ עוץ אשר גר בעיר הברקת, עיר הבירה של עוץ.
למסע מצטרפים הדחליל (קרמיט), יצור הפח (גונזו), והאריה הפחדן (פוזי) כדי לבקש מהקוסם מוח, לב ואומץ.
אולם כשהגיעו לעיר הברקת נאלצים דורותי וחבריה לחסל את המכשפה הרעה מהמערב ולהביא את העין הקסומה שלה לקוסם.
החבורה יצאה למשימה כדי להגשים את משאלותיהם, אולם הם נתפסו על ידי המכשפה הרעה מהמערב (מיס פיגי) ועוזריה, הקופים המעופפים.
לאחר שהקופים ניסו לחסל את דורותי, טוטו קרא למוצ'קינים כדי לשחרר את דורותי.
לאחר כמה שניות, דורותי הצליחה לחסל את המכשפה הרעה מהמערב באמצעות אמבטיה של מים מינרלים אשר עושה למכשפה אלרגיה.
לאחר שהמכשפה נמסה דורותי לקחה את העין הקסומה שלה.
בליווי הקופים המעופפים, דורותי וחבריה חזרו לעיר הברקת כדי לקבל את משאלותיהם, אולם הם גילו שהקוסם הוא בסך הכל איש רגיל.
הוא ביקש את העין מפני שהיא לא תוכל לראות מי הוא באמת, אבל הוא החליט בכל זאת להגשים את משאלותיהם והוא הפך את דורותי לזמרת, אולם לאחר מכן הבינה דורותי שהיא רצתה לחזור הביתה לקנזס ולהיות עם משפחתה.
לאחר שביקרה בארץ המוצ'קינים, היא פגשה את גלינדה, הקוסמת הטובה מהדרום (מיס פיגי).
גלינדה אמרה לדורותי שהיא צריכה לנקוש שלוש פעמים בעלי הזכוכית שלה וכך תוכל לבוא לכל מקום, דורותי נפרדה מכל חבריה, נקשה בנעלי הזכוכית ואמרה "קחו אותי הביתה לדודה אם".
כשחזרה לקנזס, היא רצה למסעדה ומצאה את קרמיט אשר התרשם מהדיסק שלה והציע לה לככב בתוכנית החדשה של החבובות, בהתחלה דורותי סירבה, אולם לאחר תמיכתם של דוד הנרי ודודה אם היא החליטה לככב עם החבובות.
הסרט מסתיים כאשר דורותי שרה עם החבובות בתוכניתם.
קווין לטיפה – דודה אם
דוויד אלן גרייר – דוד הנרי
החבובות באי המטמון הוא סרט קולנוע קומי-מוזיקלי החמישי של החבובות המבוסס על הספר "אי המטמון" מאת רוברט לואיס סטיבנסון, כמו בסרט הקודם גם בסרט זה מגלמות החבובות דמויות שונות מהסיפור לצד שחקנים חיים.
טים קארי בתפקיד לונג ג'ון סילבר, קווין בישופ בתפקיד ג'ים הוקינס, קרמיט הצפרדע בתפקיד קפטן אברהם סמולט, פוזי הדוב בתפקיד מר טרלוני, סם העיט בתפקיד מר סמואל ארו, מיס פיגי בתפקיד בנג'מינה גאן הארוסה האבודה וגונזו הגדול וריזו העכברוש הם שני החברים של ג'ים הוקינס.
ג'ים הוקינס הוא נער צעיר אשר חי עם חבריו גונזו וריזו בפונדק "אדמירל בינבו" באנגליה.
חולם על חיי המלחים, ג'ים שמע סיפור מבילי בונז (בילי קונולי) על קפטן פיראט זקן בשם פלינט אשר הביא מטמון אל האי והרג את כל אנשיו.
אולם הסיפור היה אמיתי כאשר "פיו העיוור", חברו הפיראט של בונז, הגיע לפונדק והביא לבונז את הנקודה השחורה.
בונז מת מדום לב, ונתן לג'ים, גונזו וריזו את מפת המטמון.
פיו העיוור חזר עם עוד כמה פיראטים, אולם הבנים הספיקו לברוח עם המפה.
כשהגיעו לעיר הרבור, הבנים פגשו את האיש העשיר טרלוני (פוזי) אשר שוקל להשיג ספינה כדי למצוא את אי המטמון ואת אוצרו של פלינט, בעזרתם של ד"ר ליוונסקי (בנזן) ועוזרו ביקר, הם שכרו את "ההיספניולה", אשר מופקדת בידי קפטן אברהם סמולט (קרמיט) ובידי סגנו הנאמן מר ארו (סם).
ג'ים וחבריו פוגשים את הטבח לונג ג'ון סילבר, האיש בעל הרגל האחת שבונז הזהיר אותם לפני שמת.
הספינה התחילה לשוט, אולם סמולט שחשד בצוות של הספינה למד שהם נשכרו תודות לעצותיו של סילבר.
ג'ים וסילבר התיידדו אולם גונזו וריזו נתפסו על ידי שלושה פיראטים, פולי הלובסטר, מורגן התיש הטיפש ומונטי המטורף, אשר ניסו לקחת את המפה אולם למרבה המזל מר ארו תפס אותם והשלושה נכלאו.
בינתיים סמולט שם את המפה של ג'ים במקום בטוח.
כאשר סילבר ניסה להכריז על מרד, הוא סידר את מר ארו שיבחן את סירת ההצלה, ובכך זייף את מותו של מר ארו.
ג'ים, גונזו וריזו למדו שהתוכנית של סילבר הייתה לנקום בסמולט.
אולם סילבר תפס את ג'ים כשהוא היה בדרך לאי המטמון, הפיראטים האחרים גנבו את המפה מהכספת של סמולט.
סמולט, גונזו וריזו יצאו להציל את ג'ים, לפתע הם נתפסו על ידי חזירי בר מקומיים ומרושעים בהנהגתה של המלכה "בנג'מינה גאן" (פיגי), הארוסה לשעבר של סמולט שהשאיר באי.
ג'ים, סילבר והפיראטים מצאו את המחבוא של פלינט הזקן והופתעו לגלות שהאוצר נעלם, סילבר אמר לג'ים לברוח בזמן שהוא מתעמת עם הפיראטים.
הפיראטים לכדו את סמולט ובנג'מינה והיא אמרה להם שהאוצר נמצא בביתה, אולם לבסוף שניהם נצלו וחזרו להתאהב זה בזו.
ג'ים, גונזו וריזו מצאו את מר ארו, אשר חזרו בעזרתו לספינה, שחררו את השבויים והבריחו את כל הפיראטים שנשארו בספינה.
אחרי ששתי הדמויות המגולפות בספינה (סטטלר ווולדורף) הצילו את סמולט ובנג'מינה, התפתח קרב בין הגיבורים לפיראטים עד שסמולט נלחם בסילבר ומפסיד.
ג'ים וכל החבורה עמדו לצידו של סמולט וסילבר נכנע בכבוד.
לאחר הקרב, כל הפיראטים נכלאו, אולם סילבר הצליח לברוח באמצעות המפתחות של מר ארו.
ג'ים תפס אותו בזמן הפעולה אבל הרשה לסילבר לעזוב בעקבות חברותיהם.
אולם מר ארו הזהיר את סמולט וג'ים שסילבר לקח ספינה פגועה, מה שגרם לסילבר לחזור לאי המטמון.
הצוות החדש של "ההיספניולה" רקדו ושטו עם המטמון בעוד סילבר נשאר באי.
בשנת 1996 יצא משחק מחשב, בעל אותו שם, המבוסס על הסרט, כאשר השחקן משחק את ג'ים הוקינס עצמו ושחקני הסרט האחרים מדברים עם השחקן.
המשחק מתחיל בדיאלוג שמתרחש מאחורי הקלעים בין קרמיט ופוזי.
החבובות - מבוקשות הוא סרט קולנוע קומי-מוזיקלי של "החבובות" מחברת וולט דיסני, אשר משמש כסרט המשך לסרט "החבובות" משנת 2011. ג'יימס בובין ביים את הסרט וניקולס סטולר כתב את התסריט.
ג'ייסון סגל שכיכב בסרט הקודם וכתב את התסריט הודיע כי הוא לא יחזור לסרט השני, אך החבובה וולטר אותה גילם עדיין הופיעה.
כמו הקרנת הסרט הקודם, בישראל הסרט הוקרן בשתי גרסאות: בדיבוב עברי ותרגום עברי.
לאחר שהשיגו את הזכויות לתיאטרון "החבובות" ואת סימן המסחר שלהם, החבובות אינם בטוחים מה לעשות בהמשך.
דומיניק באדגאי מציע להם לצאת לסיבוב הופעות עולמי באירופה, כשהוא יהיה מנהל הסיבוב.
קרמיט מהסס, אך שאר החבובות אוהבות את הרעיון.
מבלי שהחבובות מודעים לכך, דומיניק עובד עבור קונסטנטין, פושע גאון שהוא כפיל כמעט מושלם של קרמיט.
לאחר שברח מגולאג בסיביר, קונסטנטין מתחיל לתכנן עם דומיניק להשלים את משימתו של תומאס בלאד: לגנוב את תכשיטי הכתר הבריטיים.
כשהחבובות מגיעים לברלין ברכבת שלהם, דומיניק מזמין להם אולם יוקרתי להופיע בו.
מתוסכל מבקשותיהם החוזרות של חברי הקבוצה לתוכנית החבובות ומדרישתה של מיס פיגי להתחתן, קרמיט יוצא להליכה במזרח ברלין בהמלצת דומיניק.
קונסטנטין תוקף את קרמיט ומדביק עליו שומה מזויפת.
קרמיט נלקח למעצר בטעות כקונסטנטין ונשלח לגולאג.
קונסטנטין תופס את מקומו של קרמיט; דומיניק משכנע את רוב החבובות שהוא אכן קרמיט, אך אנימל חושד בקונסטנטין.
בזמן המופע של החבובות באותו ערב, קונסטנטין ודומיניק גונבים ציורים ממוזיאון סמוך.
למחרת בבוקר, סוכן האינטרפול ז'אן פייר נפוליאון וסוכן ה-CIA סאם הנשר משתפים פעולה באי-רצון כדי לתפוס את הפושע, מכיוון שאחד הציורים היה בהשאלה מהמוזיאון המטרופוליטן לאמנות.
נפוליאון מאמין שהפושע הוא "הלמור", הפושע השני המבוקש ביותר בעולם.
בינתיים, קרמיט מנסה לברוח מהגולאג מספר פעמים אך נבלם שוב ושוב על ידי השומרת נדז'יה, שמגלה את זהותו האמיתית.
היא מחייבת את קרמיט לעזור בארגון מופע הכישרונות השנתי של האסירים.
בעקבות הוראות סמויות מציור שנגנב, קונסטנטין ודומיניק מסיטים את סיבוב ההופעות למדריד.
קונסטנטין מאפשר לחבובות לתכנן את המופעים בעצמם, דבר שמבלבל את וולטר כיוון שקרמיט בדרך כלל נוהג בצורה שיטתית בתכנון המופע.
במהלך המופע באותו ערב, קונסטנטין ודומיניק פורצים למוזיאון "דל פראדו" כדי לגנוב מפתח הדרוש לגניבת תכשיטי הכתר.
למרות המופע הכאוטי של החבובות, הם זוכים לביקורות טובות.
סאם ונפוליאון מבינים שסיבוב ההופעות של החבובות קשור לפשעים, אך מחליטים שהחבובות טיפשים מדי כדי לתכנן פשעים כאלה.
ההוראות על המפתח הגנוב מובילות את קונסטנטין ודומיניק לקבוע את ההופעה הבאה בדבלין.
בדבלין, וולטר מגלה שדומיניק חילק כרטיסים חינם להופעות ושיחד עיתונאים כדי שיכתבו ביקורות טובות, בעוד פוזי מבחין בדמיון בין קרמיט לקונסטנטין.
הם מבינים שדומיניק עזר לקונסטנטין לקחת את מקומו של קרמיט.
קונסטנטין תוקף את וולטר ופוזי, אך אנימל מגן עליהם והשלישייה נמלטת מהרכבת כדי להציל את קרמיט.
במהלך המופע, דומיניק גונב מדליון של בלאד מבנק אירלנד, וקונסטנטין מציע נישואין למיס פיגי על הבמה.
פיגי מסכימה, והשניים מתכננים טקס נישואין במגדל לונדון, שם שמורים תכשיטי הכתר.
פוזי, וולטר ואנימל מגיעים לגולאג בלילה של מופע הכישרונות.
הם עוזרים לקרמיט ולמספר אסירים אחרים לברוח, מה שמעורר את זעמה של נדז'יה.
קרמיט, פוזי, וולטר ואנימל מסתננים למגדל בדיוק כשהחתונה מתחילה, ודומיניק, בעזרת להקת הבייבי בנד של בובי בנסון, מצליח לגנוב את תכשיטי הכתר.
קרמיט קוטע את הטקס וחושף את התחבולה של קונסטנטין.
בתגובה, קונסטנטין לוקח את מיס פיגי כבת ערובה ונמלט במסוק, שם הוא נתקל בדומיניק, שהוא בעצם הלמור ומנסה לבגוד בו.
קונסטנטין משליך את דומיניק מהמסוק ומנסה להימלט עם פיגי, אך קרמיט מצטרף למסוק ושאר החבובות מטפסות זו על זו כדי לעצור את הבריחה.
קרמיט ופיגי מכניעים את קונסטנטין, סאם ונפוליאון עוצרים את קונסטנטין ודומיניק, ונדז'יה מגיעה ללונדון במטרה לעצור את קרמיט על כך שארגן את הבריחה הגדולה ביותר בתולדות הגולאג.
שאר החבובות אומרות לנדז'יה שאם תעצור את קרמיט, תצטרך לעצור את כולן.
נדז'יה מבינה כמה החבובות חשובות לקרמיט, ומשחררת אותו.
החבובות מופיעות במופע "שוב ביחד" בגולאג, עם קונסטנטין ושאר האסירים המשתתפים.
נדז'יה עומדת לשיר את תפקידה, אך הסרט מסתיים לפני שהיא מספיקה לעשות זאת, והיא צועקת את שמו של קרמיט.
ריקי ג'רווייס - דומיניק "מספר 2", עוזרו של קונסטנטין
טינה פיי - נדיה, שוטרת רוסיה, מאוהבת בקרמיט
טיי בארל - ז'אן פייר נפוליאון, סוכן עצלן צרפתי בינלאומי
טום הידלסטון - "אסקפו הגדול"
ג'מיין קלמנט - מלך הכלא
ריי ליוטה - אבא הגדול
סלין דיון - הפיה הסנדקית של פיגי
זאק גליפיאנאקיס - ג'ו ההומלס, הופיע לראשונה בסרט הראשון
סרשה רונן - בלרינה טיל שווייגר - שוטר גרמני
סטנלי טוצ'י - שומר הכלא
פרנק לנגלה - הכומר בחתונה
רוס לינץ' - מוכר פרחים
קלואי גרייס מורץ - מחלקת עיתונים
הזמרת הקנדית סלין דיון הקליטה שיר מיוחד בשם "Something So Right" (בתרגום חופשי: "משהו כל כך נכון") אשר משולב בפסקול הסרט וגם בסרט עצמו.
החבובות הן משפחת דמויות שנוצרה על ידי ג'ים הנסון בשנת 1954. תחילה הן היו מיועדות לתוכנית Sam and Friends שהוקרנה בתחנת טלוויזיה מקומית בוושינגטון.
כיום הן זיכיון בבעלות חברת דיסני.
הזיכיון כולל בין היתר סרטי קולנוע, סרטי טלוויזיה וסדרות טלוויזיה.
המילה "Muppet" הושמעה בראשונה בשנת 1956 ולפי גרסת הנסון היא התבססה על המילים "Marionette" ו-"puppet".
הדמויות המפורסמות הן: קרמיט הצפרדע, מיס פיגי, גונזו הגדול, חיה, הטבח השוודי, סטטלר ווולדורף ופוזי הדוב.
על אף הכישלון של "החבובות" ב-2015, דיסני המשיכה להביע רצון מתמשך בחידוש המותג.
תעלול החבובות הגדול - 1981
החבובות כובשות את מנהטן - 1984
מזמור חג המולד של החבובות - 1992
החבובות באי המטמון - 1996
החבובות: האחוזה הרדופה - 2021
בתורת החבורות, החבורה הדיהדרלית האינסופית הנה חבורה אינסופית, המכלילה את החבורה הדיהדרלית.
חבורה דיהדרלית סופית נוצרת על ידי סיבוב של ושיקוף ; כאשר סדר החבורה סופי, הסיבוב גם הוא בעל סדר סופי: .
בנוסף, בין השיקוף לסיבוב מתקיים היחס .
בניגוד לכך, בחבורה הדיהדרלית האינסופית, הסדר של הסיבוב איננו סופי: זוהי החבורה הנוצרת על ידי שני איברים , המקיימים ו-.
זוהי חבורה אינסופית, המסומנת או .
כל חבורה דיהדרלית סופית איזומורפית למכפלה חצי ישרה של חבורה ציקלית סופית ו-; תכונה זו מוכללת לחבורה הדיהדרלית האינסופית:
על ידי החלפת המשתנים ב-, ניתן לקבל ייצוג נוסף של החבורה: - מכפלה חופשית של שתי חבורות מסדר 2: .
חבורת האיזומטריות של איזומורפית לחבורה הדיהדרלית האינסופית.
החבורה של פיני וויני היא תוכנית טלוויזיה לילדים ונוער, ששודרה בשנת 1998 בערוץ הילדים ועסקה בזהירות בדרכים.
בתוכנית פיני הפינגווין מלמד שני ילדים שנקראים יעלי ושחר, כיצד להתהנג באופן זהיר בדרכים.
פיני עושה שימוש בשעון עצר מיוחד אשר מקפיא את הזמן כאשר השניים לא מתנהגים בזהירות ומסביר להם אודות הסכנה.
כמו כן, יש גם מבזק חדשות שפיני מנחה, שזה תקציר הפרקים.
את שיר הפתיחה של התוכנית ביצעו דני רייכנטל ושרונה נסטוביץ.
יעלי (גאיה טראוב) – אחת מגיבורי הסדרה, וחברה טובה של שחר.
שחר (גדי דורפמן) - אחד מגיבורי הסדרה, וחבר טוב של יעלי.
פיני הפינגווין (אמיר שלום - הפעלה, דני בסן - קול) - פינגווין גדול וזהיר אשר בא מארץ בשם "פינגוויניה".
הוא עוזר ליעלי ולשחר ומלמד אותם על זהירות בדרכים.
לא סובל את החום הישראלי.
מינו ובינו (ארז בן הרוש וליאור גינתי) - שני אחים מרושעים אשר מנסים לגנוב את שעון העצר של פיני ולהקפיא את העולם.
עודד (יהונתן גטרו) - אחיה הגדול של יעלי.
באחד הפרקים מוציא רישיון נהיגה.
עידן (יותם אוהד ציק) - אחיה הקטן של יעלי.
החאן של מנוק (ברומנית: Hanu' lui Manuc, Hanul lui Manuc, Hanul Manuc) הוא בניין היסטורי במרכז העתיק של בוקרשט, בירת רומניה, בשכונת ליפסקאן, ששימש מתחילת המאה ה-19 כבית הארחה או קרוונסראי ידוע.
המקום משמש כבית מלון שוכנים בו מסעדה, בית קפה, ברים ומספר חנויות.
יש לו חצר פנימית עם שתי קומות מצוידות בגלריות פנימיות עם קשתות תלתניות המזכירות את הסגנון הברנקובאני, מרפסות, סולמות.
בחצר שבו התכנסו במאה ה-19 העגלות ומרכבות הסוסים, מתארגנים ערבי פולקלור, מופעים וירידים.
המלון והמסעדה עברו שיפוץ אחרון בשנת 2007.
הבניין שוכן ברחוב הנקרא Strada Franceză מס' 62–64 (הרחוב נקרא בעבר קרול, 30 בדצמבר, יוליו מאניו).
מעבר לרחוב נראים חורבות החצר הנסיכותית של בוקרשט - "החצר הישנה" Curtea Veche (קורטיה וקה) או Curtea Domnească (קורטיה דומניאסקה).
בצד האחורי נמצא פיאצה אונירי (ככר האחדות - Piața Unirii) הרחבה והמודרנית.
החאן נבנה כמבנה מלבני, עם מרתפים וקומות מרתף, קומת קרקע וקומה עליונה כשבאמצע חצר גדולה שבה חנו במאה ה-19 העגלות ומרכבות הסוסים.
גם בקומת הקרקע וגם בקומה מעליה מסביב לחצר נבנו גלריות-מרפסות ארוכות מצוידות ב-166 עמודי ברזל מכוסי עץ אלון.
המחוברים בקשתות תלתניות, המזכירות את הסגנון הברנקובאני.
על שני סולמות עץ ניתן לעלות לשני ביתנים הניצבים זה מול זה.
הגג עשוי חלוקים ממשיך במרזבים רחבים.
באולם הראשי :" הנסיכותי" 20 חלונות מורכבים מארבעה חלונות קטנים יותר, שכל אחד מהם עשוי מ-42 חלקי זכוכית צבעונית, בסך הכל 3360 חלקי זכוכית צבעונית.
בקומת קרקע היו חדרי הנוסעים המזדמנים לזמן קצר בעוד שבקומה העליונה היו לנים האורחים לתקופה ארוכה יותר.
בזמנו החאן היה רועש בגלל שיחות וויכוחים קולניים, של ערב רב של סוחרים, איכרים, בני עיר, כמרים, גברות מכובדות, צוענים, וכו'.
הסחורות בחנויות היו מגוונות ולא פעם נדירות, כמו דברי הבושם של הסוחר אנטון ויטנר (1843) או השטיחים האנטוליים של חאג' עלי (1846).
פעל שם משרד לתרגום, וכן מרפאות של רופאים, כגון ד"ר י.נ.
אוארבך שעבד קודם לכן באלבה יוליה.
בית הארחה, שנקרא בהתחלה החאן "קורטיה וקה" ("החצר הישנה"), נבנה בשנת 1808 על גדת הנהר דמבוביצה בבוקרשט מיוזמת הסוחר, החלפן והדיפלומט עמנואל מרזאיאן, ארמני יליד רוסצ'וק (באימפריה העות'מאנית - בשטח בולגריה של ימינו) ושנודע כמנוק ביי (1769–1817).
הוא היה עשיר מופלג, פעל בשטח בולגריה ובוולאכיה ועל שירותיו זכה מהסולטן העות'מאני מוסטפא הרביעי תואר של דרגומן ואחר כך תואר סמלי של "ביי (נסיך) של מולדובה".
אחרי שנת 1812 הוא נמלט לבסרביה, שהפכה אז לחלק מהאימפריה הרוסית.
מנוק, שניהל קשרים הדוקים עם מפקדי הכוחות העות'מאנים שמדרום לדנובה ועם שליטי ולאכיה ומולדובה, הגיע בשנת 1806 לבוקרשט, בירת ולאכיה, ונאלץ להישאר בה מסיבות קשורות לסכסוכים פנימיים באימפריה העות'מאנית והמלחמה העות'מאנית-רוסית שפרצה באותה שנה.
במחצית השנייה של השנה התחיל בבניית החאן שהושלמה בשנת 1808. לפי עדויות אחדות הבנייה התחילה עוד ב-1803 על מגרש במתחם החצר הנסיכותית, ברחוב שנקרא אז "קורטיה וקה" ("החצר הישנה").
סגנון הבנייה היה חדשני יחסית לאותה תקופה, מכיוון שמנוק לא רצה שהחאן החדש ייראה כמו מבצר כפי שהיה נהוג במאה ה-18.
עד לסוף המאה ה-18 המגרש שעליו נבנה החאן השתייך לחצר הנסיכותית של ולאכיה ששכנה בסמוך.
במקביל למגרש זה קנה מנוק אחוזות רבות באזור, המוזכרות בצוואתו משנת 1815.
בצורתו המקורית לפי תיאורים של התקופה, בקומת המרתף של הבית היו 15 מרתפים מקומרים, בקומת קרקע פעלו 23 חנויות, שני אולמות, 10 מחסנים, חדרי משרתים, מטבחים ומנהרה.
בקומה העליונה שכנו 107 חדרים, שרובם נועדו לאירוח נוסעים.
בחצר הפנימית היה בית קפה וכן גן עם מזרקה.
בין הבניין לנהר דמבוביצה נבנה רציף מאבן, בעל רוחב של מעל מטר עם מעגנים לסירות.
אחרי שדמבוביצה נהפכה לתעלה לצורך פתיחת שוק הבשר (Hala de Carne), גם על יד חזית זאת התווספו מספר חנויות.
הבית אירח בשנת 1812 את המשלחות העות'מאניות והרוסיות שנשאו ונתנו ביניהן בשלהי המלחמה הרוסית-עו'תמאנית בשנים 1806–1812. בסיום הדיונים נחתם הסכם השלום של בוקרשט ב-28 במאי 1812 (16 במאי לפי לוח השנה היוליאני).
אחרי מותו של מנוק ב-1815
עד לאמצע המאה ה-19 היה החאן של מנוק הבניין המסחרי החשוב של בוקרשט והוא אחסן 15 חנויות סיטונאיות, 23 חנויות קמעוניות, 107 חדרי משרדים או מגורים, שני אולמות אירועים ובית מרזח.
אחרי 1812 עבר מנוק לגור באחוזתו בחנצ'שט, בבסרביה.
בגלל המרחק הרב לבוקרשט החליט למכור את החאן וחיפש לקוחות החל מסוף שנת 1816.
אחרי שנפטר ב-20 ביוני 1817, ככל הנראה בעת תרגולי רכיבה על סוס, עבר הבחאן למנהלי עזבון, מכיוון שילדיו היו קטינים.
הוחלט להחכיר את כל הנדל"ן שהיה ברשותו בוולאכיה.
בדצמבר 1827 נחכרו נכסיו כולל החאן על ידי דימיטריה ד.
ב-11 בינואר 1838 ניזוק הבניין מאוד ברעידת אדמה.
ועדה שבדקה אאותו המליצה על הריסת חלק מהבניין ועל בנייה מחדש.
איוואן מוראט מרזאיאן, בן של מנוק, שהיה באותה עת כבר יורש בעל מלוא הזכויות, לא הסכים לכך.
אחרי סחבת של קובלנות, איומים ובדיקות חוזרים ונשנים, בשנים 1841–1842 החליט הבן למכור את חאן שהפך עבורו לבלתי רווחי.
בשנת 1842 שכן בבניין לזמן קצר בית העירייה של בוקרשט.
ב-1842 קנה את הבית הפיטאר דימיטריה איקונומידיס (אקונומו) יחד עם עוד שני שותפים - גאורגה איקונומידיס ולמברו ואסילסקו.
איקונומידיס הוריש אותו במותו בשנת 1854 לשלושת ילדיו.
אחיו של המנוח, גאורגה איקונומידיס, יחד עם שותף בשם אלכסנדרו קירופול ערערו על הצוואה.
אחרי הליכים משפטיים הוכרז הבן קוסטאקה אקונומו כיורש עיקרי של החאן.
המקום נוהל בהמשך עד שנת 1870 על ידי שלושה בעלים: פאנאיט וזאנטיה, מילאן לומוביץ' ודימיטריה קוסטנדינסקו.
ב-1868 קונסטדינסקו שינה לראשונה את שם החאן ל"הוטל".
אחרי 1860 הוחכר מרבית שטח המלון ל-4 שנים למילאן לומוביץ'.
הצייר הצרפתי דיידונה אוגוסט לאנסלו, שביקר בבוקרשט בשנת 1860, צייר את החאן כפי שנראה ביום רגיל.
ברישומיו ציין כי הבניין נראה שחור מלכלוך ודייריו מנהלים בו את חייהם בעיני כל בלי דאגה לפרטיות, כשמבלים רב זמן בגלריות.
הצייר ציין את שתי שורות הגלריות שחיברו ביניהם ארבעה הבתים המרכיבים את החאן.
התרשם בין היתר, מהסולם הגדול האלגנטי המשרת את שתי הקומות, מהמעקים המעוצבים בטעם ולדבריו מדובר בארמון מעץ.
בשנת 1861 או 1862 הבניין נמכר ללמברו ואסילסקו.
בשנת 1874 השקיע הבעלים החדש בשיפוצו ושינה את שמו ל"גראן הוטל דה לה דאסי" - מלון דאצ'יה.
למלון היו שני אולמות גדולים, שאירחו נשפים ומסיבות.
החל מהחורף 1878 אמרגן בשם י.ד.
יונסקו ארגן בהם מופעי תיאטרון ואופרטות.
ב-1879 הופיע כאן הקוסם האמריקאי גיימס לואון שמשך קהל רב.
שלוש פעמים בשבוע התקיימו נשפי מסיכות בליווי התזמורת של הכנר והמנצח לודוביק ויסט.
זכורות הופעות של השחקנים גריגורה מנולסקו ומיכאיל פסקאלי ושל להקת האופרטות של יון בז'נארו.
מאוחר יותר נרכש החאן על ידי משפחת קנטקוזינו.
הולאם בימי המשטר הקומוניסטי (1989-1947) והוחזר לבני משפחה זו בשנת 2007.
בבית זה נדון ואחר כך נחתם הסכם השלום בבוקרשט ששם קץ למלחמה בין רוסיה לאימפריה העות'מאנית במאי 1812.
לפני כניסת רומניה למלחמת העולם הראשונה כאן, ב"אולם דאצ'יה" התכנסו בשנים 1914–1916 הפוליטיקאים הרומנים שתמכו בכניסת רומניה למלחמה בצד של מעצמות ההסכמה המשולשת לשם השגת איחוד הרומנים מטרנסילבניה ובוקובינה עם ממלכת האם הרומנית: טאקה יונסקו, אוקטביאן גוגה, בארבו שטפנסקו-דלווראנצ'ה, ניקולאיה פיליפסקו ואחרים.
שיר של אדריאן פאונסקו על לחן של מירצ'ה וינטילה - "Hanul lui Manuc"
החבורה מרחוב בייקר היא סדרת פשע טלוויזיונית אמריקאית בת עונה אחת, שעלתה לשידור ב"נטפליקס" ב-26 במרץ 2021. הסדרה מבוססת על ספריו של סר ארתור קונאן דויל, ובמרכזה חבורת פרחחים מרחוב בייקר העובדים עבור ד"ר ווטסון, ומצילים את לונדון מאלמנטים על-טבעיים.
הנרי לויד-יוז בתפקיד שרלוק הולמס
איידן מקארדל בתפקיד המפקח לסטרייד
התסריטאי טום בידוול תיאר את התוכנית כ"פרויקט החלומות שלי והרעיון הוותיק ביותר שלי" והיא מנקודת מבט שונה על הולמס ועל יחסיו עם הפרחחים מרחוב בייקר.
צילומי התוכנית נערכו בבריטניה, כאשר ג'וני קנטון משמש כבמאי מוביל.
הצילומים נערכו בסוף 2019 בליברפול ונמשכו עד מרץ 2020 כשהופסקו בעקבות מגפת הקורונה.
עם זאת, בספטמבר 2020 הצילומים חודשו.
ב-4 במאי 2021 נמסר על ביטול הסדרה אחרי עונה אחת.
זאת, על אף שבסוף חודש אפריל הסדרה נכללה ברשימת עשר הסדרות הנצפות ביותר של "נטפליקס", והקדימה אף את "הפלקון וחייל החורף".
החבובות: האחוזה הרדופה הוא סרט טלוויזיה מוזיקלי בהשתתפותן של החבובות, המבוסס על המתקן "הטירה המכושפת" בפארקי השעשועים של חברת וולט דיסני.
זהו הסרט הראשון של החבובות לחג ליל כל הקדושים.
הסרט עוקב אחרי גונזו ופפה שנכנסים לטירה המכושפת ללילה אחד ומתמודדים עם הפחד הגדול שלהם.
הסרט הופק על ידי Soapbox Films ו-The Muppets Studio והופץ בדיסני+ ב-8 באוקטובר 2021. בישראל, הסרט שוחרר ב-16 ביוני 2022 יחד עם השקת השירות בארץ; מאוחר יותר באותה שנה, נוסף לו דיבוב עברי.
גונזו ופפה נסעו להתמודד מול הפחד הגדול של גונזו אל הטירה המכושפת שם גר הקוסם האהוב על גונזו, מקגאפין הגדול, אשר נעלם לפני 100 שנים.
כאשר הנהגת (איווט ניקול בראון) הגיעה לשם, גונזו ופפה יצאו אל הטירה שם הם פגשו את הקברן (דארן כריס) וכלבו יחד עם רוחות נוספות וראשי פסלים מזמרים.
"הרוח המארח" (ויל ארנט) אמר לגונזו שהוא הוזמן ללילה אחד אם הוא יצליח לשרוד, אחרת הוא ופפה יישארו שם לנצח.
כאשר גונזו ציין שהוא לא פוחד מדבר, פפה פחד ונבהל מכל דבר מפחיד באחוזה.
לאחר שפגשו את מאדאם פיגוטה (מיס פיגי), גונזו ופפה הגיעו לאולם עם מלא רוחות שמחות אשר הזכירו את חבריהם החבובות (קרמיט הצפרדע, פוזי הדב וכו'), המארח לפתע הגיע וסיפר לגונזו שהדרך לגבור על פחדיו הוא בחדר 999.
כאשר גונזו הלך לחדר, פפה פגש את קונסטאנס האטצ'אווי (טראג'י פ.
הנסון), שם היא מתכננת להתחתן איתו על מנת להורגו כפי שעשתה לבעליה הקודמים.
גונזו נלכד בחדר 999 (שהוחלף במהרה למספר "666") ומתמודד עם הפחד הגדול שלו, שאף אחד לא אוהב אותו אם הוא לא עושה דברים מסוכנים.
בעקבות זאת, גונזו מתחיל להזדקן, לאחר שנזכר בשיחה עם קרמיט מוקדם יותר, הבין גונזו שהוא יכול להיות גדול שהוא יכול להיות גונזו וחזר להיות עצמו הצעיר.
המארח בירך את גונזו על ההתמודדות על פחדיו ואמר לו שהוא חופשי לעזוב את הטירה לפני זריחת השמש, אך לאחר שהבין כי פפה בצרות, סירב גונזו לעזוב את הטירה והחליט להציל את חברו.
בעזרתו של הפמוט של המארח, מצא גונזו את פפה ועצר את החתונה ושניהם ברחו מהטירה ברגע שהשמש זרחה.
המארח פגש אותם בשער הטירה וחשף שהוא עצמו מקגאפין הגדול, ובירך את גונזו אשר עשה את מה שהוא לא היה יכול לעשות, לגבור על פחדיו.
הנהגת אספה אותם מהטירה וקרמיט התקשר אליהם לארוחת הבוקר.
כאשר קרמיט שאל אם הם יוכלו להביא גם את חבריהם לארוחה, ראו גונזו ופפה את שלושת הרוחות (שמנסות לתפוס טרמפ מהמתקן הטירה המכושפת) וצרחו בבהלה.
ויל ארנט – הרוח המארח / מקגאפין הגדול
איווט ניקול בראון – נהגת
אדוארד אסנר – קלוד (אחת מהופעתו האחרונה של אסנר לפני מותו באוגוסט 2021)
ג'ף קיגלי – דוד תאדור
ביל ברטה – פפה מלך החסילונים
החאנות הקזחית (בקזחית: Qazaq Handyğy, قازاق حاندىعى) הייתה ישות מדינית שירשה את אורדת הזהב שהתקיימה מהמאה ה-15 עד המאה ה-19. שטחיה כללו את מרבית החלקים המזרחיים של קומניה.
החאנות נוצרה מתוך שטחי האימפריה המונגולית אורדת הזהב והחאנות האוזבקית.
הח'אנות הוקמה על ידי ז'ניבק חאן וקאריי חאן בסביבות שנת 1465. שני החאנים הגיעו מהשבט הטורקו-מונגולי טור, אשר שורשיו מגיעים עד ג'ינגיס חאן דרך שושלת ג'וצ'ידים.
שבט טור שלט בח'אנות עד לכיבושה על ידי האימפריה הרוסית בשנת 1848.
מהמאה ה-16 עד המאה ה-17 שלטה הח'אנות הקזחית והרחיבה את שטחיה למזרח קומניה (קזחסטן המערבית של ימינו), לרוב אוזבקיסטן, קאראקלפאקסטן ונהר סיר דריה תוך עימותים צבאיים והתפשטה עד אסטרחן ומחוז ח'וראסאן.
הקזחים פלשו לאמירות בוכרה וכבשו כמה ערים אוזבקיות כמו בוכרה וסמרקנד.
הקזחים עסקו גם בסחר עבדים מהתיישבות אירופית ופשטו על שטחי רוסיה לאורך המאה ה-18. החאנות נחלשה על ידי שורת פלישות של שבטי האויראט ודזונגאר.
אלה הביאו לירידה והתפוררות נוספת לשלוש ישויות, אשר איבדו בהדרגה את ריבונותן ושולבו בתוך האימפריה הרוסית המתרחבת עד המאה ה-19.
בשנת 1227 נוצרה מדינה פרוטו-קזחית בערבות אורדת הזהב.
לאחר הפרדתה מאורדת הזהב בשנת 1361, האורדה פורקה ואוחדה מספר פעמים.
עם זאת, לאחר מותו של חאן אורדת הזהב ברק חאן בשנת 1428, התפצלה אורדת הזהב ושטחה חולק בין מוסטפא חאן ששלט בדרום ומוחמד חאן בצפון.
החאנות האוזבקית, ששלטה ברוב שטחי קזחסטן של ימינו, נשלטה על ידי אבו'ל-חאיר ח'אן שקשר קשר להריגת ברק חאן.
בהנהגתו של אבו'ל-חאיר ח'אן, הח'אנות האוזבקית הפכה למדינה מושחתת, לא יציבה וחלשה שסבלה מבעיות פנימיות.
על הח'אנות פשטו שבטי אויראטים שבזזו יישובים נוודים וערים גדולות.